L'autobús municipal de Paterna, gratuït durant aquest 2023, augmenta en un 40% el nombre de viatgers
20/09/2023

# L'autobús municipal de Paterna, gratuït durant aquest 2023, augmenta en un 40% el nombre de viatgers

[![El autobús municipal de Paterna, gratuito durante este 2023, aumenta en un 40% el número de viajeros](/images/noticias/2023/9/9042/9042_lg.jpg)](/images/noticias/2023/9/9042/9042_lg.jpg)

20.09.2023

Des que és gratuït, el bus municipal ha crescut en 46.370 viatgers durant el període comprés entre gener i agost de 2023 respecte al mateix semestre del passat any

L'autobús municipal de Paterna, gratuït durant aquest 2023, augmenta en un 40% el nombre de viatgers. Des que és gratuït, el bus municipal ha crescut en 46.370 viatgers durant el període comprés entre gener i agost de 2023 respecte al mateix semestre del passat any.

Un dels principals objectius de l'executiu local socialista a l'hora d'implantar la gratuïtat d'aquest servei ha sigut contribuir amb l'economia domèstica de les famílies paterneres, especialment a joves i majors, a més de promoure una ciutat més sostenible i ecològica en els desplaçaments quotidians.

D'aquesta manera, un total de 170.096 veïns i veïnes han utilitzat l'autobús municipal durant aquesta primera meitat de l'any en les seues diferents línies de servei per a desplaçar-se per la localitat, la línia que connecta a la Fe, la de Lloma Llarga amb València incloent la nova línia del bus a la Platja que va finalitzar el passat 10 de setembre.

En aquest sentit, la Tinenta Alcalde d'Interior, Mobilitat i Sostenibilitat, Nuria Campos, ha destacat que “més enllà de les jornades de reivindicació per un transport sostenible amb motiu de la celebració de la Setmana de Mobilitat a Paterna, el nostre equip de govern socialista apostem i treballem durant tot l'any per a fomentar una mobilitat sostenible”. Amb aquest balanç municipal sobre transport públic i “a través d'aquestes dades, es demostra la resposta tan positiva dels veïns i veïnes del nostre municipi que cada vegada se sumen a un transport alternatiu al cotxe”, ha matisat Campos.

Finalment, sota el lema de “Paterna sense cotxes” i dins de la commemoració de la Setmana de la Mobilitat a la ciutat, l'Ajuntament de Paterna ofereix el servei d'autobús municipal totalment gratuït, des del 20 al 22 de setembre, perquè els paterners i les paterneres puguen pujar-se tant a la línia urbana així com a les anteriorment esmentades sense necessitat d'adquirir la targeta corresponent en l'establiment habitual com es realitza durant la resta de l'any.